Երրորդ, դատական համակարգում աշխատավարձերի բարձրացումը չի կարելի կապել պետական այլ պաշտոնյաների աշխատավարձերի բարձրացման հետ: Այս ռեֆորմը պետք է լինի ընդհանուր համակարգային տրամաբանությունից տարբերվող, բնորոշվող աշխատավարձի կտրուկ բարձրացմամբ: Եթե Ձեզ շատ է հետաքրքրում չափը, ապա ասեմ. դատավորը պետք է վարձատրվի ոչ պակաս, քան մասնավոր հատվածում աշխատող բարձրորակ իրավաբանները: Իմ գնահատմամբ՝ առնվազն 7-8 անգամ պետք է բարձրանա պաշտոնային դրույքաչափը: